এসব ঘটনার তদন্তে এবার মাঠে নেমেছেন সিআইডির স্পেশাল টিম। নাম প্রকাশ না করার শর্তে সিআইডির স্পেশাল টিমের দায়িত্বশীয় এক কর্মকর্তা সরেজমিনে বসে সাংবাদিকদের জানান, হেড কোয়ার্টারের উর্ধ্বতন কর্মকর্তাদের নির্দেশে চাঞ্চল্যকর আকবর হাওলাদারের হত্যাকান্ড, পাশ্ববর্তী উত্তর বালিয়াতলী গ্রামের ৩০টি পরিবারের বসত ঘরে হামলা চালিয়ে ভাংচুর, অগ্নিসংযোগ ও লুটপাট, ডাকাত সর্দার আনিসুর রহমান এবং তার সহযোগী সফিপুর এলাকার রিপন সরদারের হত্যাকান্ড, বালিয়াতলী গ্রামের দিনমজুর আলমগীর কবিরাজকে উলঙ্গ করে হাতুরি পেটার ঘটনায় তারা মাঠে কাজ শুরু করেছেন। ইতোমধ্যে তারা সন্দেহভাজনদের একটি তালিকা তৈরি করে তাদের মোবাইল ট্যাকিং করেছেন। ওই কর্মকর্তা আরও জানান, এসব ঘটনায় থানা পুলিশের নিরব ভূমিকা পালন ও প্রতিটি ঘটনায় স্থানীয় প্রভাবশালী একই ব্যক্তিরা জড়িত রয়েছেন বলে একাধিক প্রমান মিলেছে।